Na osnovu člana 32v Zakona o nevladinim organizacijama (“Službeni list CG“, br.39/11 i 37/17), a u vezi sa Odlukom o utvrđivanju prioritetnih oblasti od javnog interesa i visine sredstava za finansiranje projekata i programa nevladinih organizacija u 2020. godini (“Službeni list CG“, br. 83/17) i Pravilnikom o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs (“Službeni list CG“, br.14/18),, Komisija za raspodjelu sredstava za finansiranje projekata/programa nevladinih organizacija Ministarstva prosvjete, objavljuje

**JAVNI KONKURS**

**„INKLUZIJA NA DJELU“**

**za finansiranje projekata/programa nevladinih organizacija u oblasti**

**institucionalnog i vaninstitucionalnog obrazovanja – podrška inkluzivnom obrazovanju**

Pozivaju se nevladine organizacije koje imaju kapacitete i iskustvo da prijave projekte/programe na ovaj konkurs kojim mogu doprinijeti realizaciji prioriteta utvrđenih u Strategiji inkluzivnog obrazovanja (2019-2025); Strategiji ranog i predškolskog vaspitanja i obrazvanja (2016-2020) u oblasti **podrška inkluzivnom obrazovanju**.

Strateški ciljevi čijem će ostvarenju doprinijeti projekti/programi nevladinih organizacija u 2020. godini je/su:

* Obezbijediti i primijeniti dostupnost, pristupačnost i pravičnost obrazovanja;
* Osigurati i sprovesti jednakost i kontinuitet inkluzivnog obrazovanja kroz saradnju unutar i između sektora i tranziciju sa jednog nivoa obrazovanja na sljedeći;
* Nastaviti podršku i unaprijedjenje kvaliteta inkluzivnog obrazovanja kroz jačanje školskih politika, kulture i prakse.

Prioritetan/prioritetni problem/problemi u oblasti inkluzivnog obrazovanja koji se planirju rješavati finansiranjem projekata/programa nevladinih organizacija je/su:

* Obezbijediti i primijeniti dostupnost, pravičnost i pristupačnost obrazovanja za svu djecu zajedno sa vršnjacima kroz neophodnu međusektorsku podršku;
* Osigurati i sprovesti jednakost i kontinuitet inkluzivnog obrazovanja kroz uspješnu saradnju unutar i između sektora i tranziciju sa jednog nivoa obrazovanja na sljedeći;
* Podržati i unapređivati kvalitet inkluzivnog obrazovanja kroz jačanje školskih politika, kulture i prakse.

Ciljna grupa su djeca sa posebnim obrazovnim potrebama čije razvojne i edukativne mogućnosti treba ispuniti i zadovoljiti kroz kvalitetno vaspitanje i obrazovanje, zatim njihovi roditelji, kao i opšta javnost.

Aktivnosti nevladine organizacije koje će doprinijeti ostvarenju strateškog/strateških cilja/ciljeva i zadovoljenju potreba ciljne/ciljnih grupe/a („prihvatljive aktivnosti za finansiranje“) su:

* Promocija inkluzivnog obrazovanje i mijenjanje stavova putem javnih tribina, panel diskusija, okruglih stolova, kampanji...
* Obezbijediti pravovremenu, odnosno ranu detekciju i podršku roditeljima u cilju punog razumijevanja i osnaživanja kroz edukacije, psiho-socijalno savjetovanje, usluge u zajednici.
* Povećanje kapaciteta stručnjaka za rano prepoznavanje razvojnih smetnji kroz edukaciju za konkretne smetnje i teškoće u razvoju.
* Promovisanje i povećanje pristupačnosti nastavnog procesa i jačanje stavova u odnosu na socijalnu inkluziju na svim nivoima uključujući visoko obrazovanje kroz ciljane aktivnosti poput obuka - radionica, okruglih stolova, fokus grupa, analiza, istraživanja i izvještavanja.
* Osigurati kontinuitet obrazovanja kroz obuke za primjenu Individualnog tranzicionog plana - „ITP 1“ na prelazu između osnovne i srednje škole; ITP 2 (priprema, zapošljavanje nakon završene škole) i ITP 3 (prema fakultetu). Takođe, razviti nove usluge karijernog vođenja i savjetovanja i obučiti kadar škola za ove uloge.
* Obezbijediti dodatnu podršku kroz obuku nastavnog kadra za organizovanje, koordinaciju i praćenje rada asistenata, razvoja, edukovanja i sprovođenja usluge u zajednici: psiho-socijalne i druge podrške; kroz obuke u cilju saradnje škola, dnevnih boravaka i resursnih centara.
* Kroz ciljane obuke za rad sa konkretnim smetnjama, jačanje stavova i sl., programe mentorstva, vođenja i usmjeravanja na poslu poboljšati kompetnecije nastavnika

Ukupan iznos sredstava koja se mogu raspodijeliti ovim konkursom je: 100.000,00 eura.

**Najnižiji iznos** sredstava koji se može dodijeliti pojedinom projektu/programu je **5.000** eura, a **najviši 15.000** eura.

Na ovaj konkurs nevladina organizacija može prijaviti najviše dva projekata/programa, ali joj se **mogu dodijeliti sredstva samo za jedan projekat/program.** Ta nevladina organizacija **može biti i partner na samo jednom projektu/programu u okviru ovog javnog konkursa.**

Prijavu projekta/programa na ovaj konkurs **može podnijeti nevladina organizacija koja je**:

1. **upisana u Registar** nevladinih organizacija;
2. kroz ciljeve i djelatnosti u **Statutu, definisala oblast od javnog interesa iz ovog konkursa kao oblast svog djelovanja**;
3. **u oblasti od javnog interesa iz ovog konkursa realizovala projekat/projekte i/ili program/programe u godini koja prethodi objavljivanju ovog konkursa**;
4. **predala poreskom organu prijavu za prethodnu fiskalnu godinu (bilans stanja i bilans uspjeha)**

**Raspodjela sredstava iz ovog konkursa vrši se na osnovu sljedećih kriterijuma**:

1. doprinos prijavljenog projekta, odnosno programa ostvarivanju javnog interesa i realizaciji strateških ciljeva u određenoj oblasti;
2. kvalitet prijavljenog projekta, odnosno programa;
3. kapacitet nevladine organizacije da realizuje prijavljeni projekat, odnosno program;
4. transparentnost rada nevladine organizacije.

**Bodovanje projekata**, odnosno programa prema navedenim kriterijumima, vršiće se **prema mjerilima i na način utvrđen Uredbom o finansiranju projekata i programa nevladinih organizacija u oblastima od javnog interesa** (“Službeni list CG“, br.13/18), **na obrascu** koji utvrđuje i objavljuje na svojoj internet stranici **Ministarstvo javne uprave www.mju.gov.me, a svaki projekat će bodovati po dva nezavisna procjenjivača**, koji moraju obrazložiti dodijeljene bodove po svakom mjerilu.

**Rok za podnošenje prijava** na ovaj konkurs je 30 dana od dana objavljivanja, odnosno **zaključno sa 3. aprilom 2020. godine.**

**Prijava projekta/programa dostavlja se isključivo na obrascu propisanom Pravilnikom** o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs (“Službeni list CG“, br.14/18).

Uz prijavu na ovaj konkurs, **nevladine organizacije su dužne dostaviti**:

* fotokopiju rješenja o upisu u registar NVO
* fotokopiju dijela statuta u kome su definisani ciljevi i djelatnost, odnosno oblast djelovanja NVO;
* fotokopiju akta o podnesenoj prijavi za prethodnu fiskalnu godinu poreskom organu (bilans stanja i bilans uspjeha)

**Popunjenu, potpisanu i ovjerenu prijavu neophodno je dostaviti u dva (2) primjerka u štampanoj verziji i jedan (1) primjerak u elektronskoj formi na CD-u u sadržaju istovjetnom štampanom primjerku.**

**Napomena: Ukoliko pojedini djelovi ne budu popunjeni, prijava će se odbaciti.**

|  |
| --- |
| **Prijavu sa potrebnom dokumentacijom, uključujući i CD treba**  **poslati isključivo poštom na sljedeću adresu:** |
| Ministarstvo prosvjete  Ul. Vaka Đurovića b.b. Podgorica  **sa napomenom: NE OTVARATI - prijava na Javni konkurs broj: 1093-56/20-538/9 pod nazivom**  **‘’Inkluzija na djelu”** |
| U razmatranje će biti uzeti samo projekti/programi **koji su dostavljeni na propisanom obrascu, sa potrebnom dokumentacijom i u roku, odnosno koji zadovoljavaju uslove propisane ovim konkursom.** |
| **Pitanja u vezi ovog konkursa** mogu se postaviti elektronskim putem na adresu: **ivana.mrvaljevic@mps.gov.me, najkasnije do 2. aprila 2020. godine.** |
| Komisija za raspodjelu sredstava za finansiranje projekata/programa nevladinih organizacija – podrška inkluzivnom obrazovanju, će **u roku od 15 dana od dana završetka ovog konkursa**, na internet stranici Ministarstva prosvjete [www.mps.gov.me](http://www.mps.gov.me) i portalu e-uprave **objaviti listu nevladinih organizacija koje nijesu dostavile urednu i potpunu prijavu**, uz ukazivanje na utvrđene nedostatke koji se odnose na prijavu, odnosno potrebnu dokumentaciju.  **Nevladina organizacija sa pomenute liste je, u roku od pet dana od dana objavljivanja liste, dužna da otkloni utvrđene nedostatke, a u slučaju da se utvrđeni nedostaci ne otklone u propisanom roku, prijava se odbacuje.** |

**Predsjednik Komisije**

**Broj:1093-56/20-538/9**

**Podgorica, 5. mart 2020. godine Ivana Mrvaljević, s.r.**